b"\n_START_ARTICLE_\nJoan Enric Garc\xc3\xa9s i Ramon\n_START_SECTION_\nBiografia\n_START_PARAGRAPH_\nLicenciat en dret i ci\xc3\xa8ncies pol\xc3\xadtiques a Val\xc3\xa8ncia i Madrid, va doctorar-se a la Universitat de la Sorbona en 1970. Amb el triomf de la Unitat Popular a Xile, va treballar com assessor del president Salvador Allende._NEWLINE_En 1974, va formar part del Programa com\xc3\xba de l'esquerra que portaria a Fran\xc3\xa7ois Mitterrand a la presid\xc3\xa8ncia de Fran\xc3\xa7a._NEWLINE_Entre 1976 i 1978 va participar en el Partit Socialista del Pa\xc3\xads Valenci\xc3\xa0, enquadrant-se al sector m\xc3\xa9s esquerr\xc3\xa0 de l'organitzaci\xc3\xb3, proper al moviment dels pa\xc3\xafsos no alineats.  _NEWLINE_Des de 1996 va dirigir al grup d'advocats de l'acusaci\xc3\xb3 popular contra Augusto Pinochet per tortures, terrorisme i genocidi, que en 1998 va aconseguir detindre i jutjar al dictador xil\xc3\xa9._NEWLINE_En 1999 va rebre el Right Livelihood Award, el premi Nobel alternatiu, per part del Parlament de Su\xc3\xa8cia."